Нью-Йорк хот

Нью-Йорк хот (англи. New York City, товч. NYC) нь Америкийн Нэгдсэн Улсын хамгийн их хүнтэй хот, дэлхийн дөрөв дэх том хотуудын бөөгнөрөл болох Өргөн Нью-Йоркийн гол хот юм. Энэ хот нь Нью-Йорк Муж Улсын зүүн эрэг дээр орших бөгөөд анх 1625 онд голландчууд худалдааны бааз болгон байгуулж 1664 оноос өмнө Шинэ Амстердам гэж нэрлэдэг байсан. 1790 оноос АНУ-ын хамгийн том хот нь болсон. Мөн 1785 оноос 1790 он хүртэл АНУ-ын нийслэл байжээ. Нью-Йорк хот нь дэлхийн худалдаа, санхүүгийн чухал төвүүдийн нэг бөгөөд мэдээлэл, боловсрол, үзвэр үйлчилгээ, соёл урлаг, хувцасны загвар, сурталчилгааны салбаруудад ихэд нөлөө үзүүлдэг. Нью-Йорк нь олон улсын харилцаанд чухал байр суурь эзэлдэг бөгөөд Нэгдсэн Үндэстний Байгууллагын төв байр энд байрлана.

 Бүтэц 
Нью-Йорк хот нь Бронкс, Бруклин, Манхэттен, Куинс, Стэйтен Арал гэсэн таван дүүрэг буюу бороутай. Эдгээр нь муж улсын Бронкс, Кингс, Нью-Йорк, Куинс, Ричмонд тойргуудтай ижил. 

 Алдартай газрууд 
Хотын гол газрууд нь олон улсад алдартай. XIX зууны сүүл, XX зууны эхэн үед ирсэн сая сая тооны цагаач нарыг Эрх чөлөөний хөшөө угтан авч байв. Өмнөд Манхэттен дахь Волл-Стрийт нь Дэлхийн хоёрдугаар дайнаас хойш дэлхийн чухал санхүүгийн төв болсон бөгөөд Нью-Йоркийн хөрөнгийн бирж байрладаг газар юм. Эмпайр Стэйт Билдинг болон хуучин Дэлхийн Худалдааны Төвийн хоёр барилга зэрэг олон өндөр барилгууд байрлаж байжээ.

Нью-Йоркод олон соёлын хөдөлгөөнүүд үүсч хөгжсөн. Үүнд; утга зохиол, ураг зургийн салбарт Харлемийн сэргэн мандалт, зурагт хийсвэр илэрхийлэл (абстракт экспрессионизм), дуунд хип хоп, панк, сальса, Тин Пан алли гэх зэрэг урсгалууд үүсчээ. Бродвейн театр энд оршдог.

2005 онд хотод бараг 170 хэлээр ярилцаж байсан бөгөөд нийт хүн амынх нь 36% нь АНУ-аас өөр улсад төржээ. 

 Нэршлүүд 
Нью-Йорк хот нь түүхийнхээ явцад олон хоч нэртэй болсон байна. Хот нь бүхэлдээ Готтам, Том алим (The Big Apple) гэгддэг бол театрын төв болох Бродвей нь Гол мөчир (The Main Stem), Их цагаан зам (The Great White Way) эсвэл Реалто (The Realto) гэгддэг байна. Нью-Йорк нь заримдаа зүгээр л "Хэзээ ч унтдаггүй хот" (The City That Never Sleeps) хэмээгддэг.

 Хүн ам 
Нью-Йорк хот нь нийт 8,5 сая (том Нью-Йорк 2022 оны байдлаар- 19,77 сая хүн амтай) хүн амтай АНУ-ын хамгийн том хот бөгөөд дэлхийн том хотуудын нэг юм. Оршин суугчдын тоо нь 20-р зууны эхнээс хойш өнөөг хүртэл хоёр дахин нэмэгджээ. 1825 оноос хойш Атлантын далай болон Хадсон голын усан замуудаар дэлхийн бүх  улсуудаас цагаачид хот руу ирэн суурьшжээ.

 Хүн амын өсөлт 
 Он  Оршин суугч 1630  300 1640  400 1650  1.000 1660  1.500 1680  3.000 1690  3.900 1700  5.000 1710  5.700 1720  7.000 1730  8.600 1740  11.000 1760  18.000 1775  25.000 1790  57.500 1800  87.685 1810  129.359 1820  162.547 1830  252.666 Он  Оршин суугч 1840  401.612 1850  706.323 1860  1.175.674 1870  1.469.045 1880  1.935.359 1890  2.533.600 1900  3.437.202 1910  4.766.883 1920  5.620.048 1930  6.930.446 1940  7.454.995 1950  7.891.957 1960  7.781.984 1970  7.895.563 1980  7.071.639 1990  7.322.564 2000  8.008.278 2010  8.175.133
 Хүн амын гарал 
2011 онд Нью Йорк хот 8.244.910 хүн амтай байв.Population in New York City, New York Times
 Гарал 1990 оны тооллого 2000 оны тооллого Нарийвчилсан2005–2007 Пуэрто-Рикочууд  12,2 %  9,9 %  9,5 % Италичууд  10,2 %  8,7 %  8,2 % Баруун Энэтхэгчүүд (испани гаралтнууд ороогүй)  5,1 %  6,9 %  7,5 % Хятадууд  3,3 %  4,5 %  5,3 % Ирландчууд  5,4 %  5,3 %  5,1 % Германчууд  3,9 %  3,2 %  3,3 % Америкчууд  2,1 %  3,0 %  3,3 % Мексикчүүд  0,8 %  2,3 %  3,2 % Оросууд  3,3 %  3,0 %  3,0 % Энэтхэгчүүд  1,3 %  2,1 %  2,8 % Польшууд  2,9 %  2,7 %  2,7 % Британичууд  2,1 %  2,3 %  2,7 % Хар Африкчууд  0,7 %  1,5 %  2,2 % Солонгосчууд  1,0 %  1,1 %  1,1 % Арабчууд  0,6 %  0,9 %  1,1 % Грекчүүд  1,0 %  1,0 %  1,0 % бусад үндэстэн  31,8 %  37,1 %  38,0 % гарал нь үл мэдэгдэгдэх  12,3 %  4,5 %  мэдээлэл байхгүй

 Газар зүйн байрлал 
Нью-Йорк хот нь АНУ-ын зүүн хойд хэсэг буюу Нью-Йорк мужийн зүүн өмнөд хэсэгт 10 сая хүн амтай оршдог бөгөөд Бостон хот болон Вашингтон хотын дунд байрладаг. Байгалийн тогтоц боомт руу, мөн Атлантын далай руу урсдаг Хадсон голын эх дээр байрласан нь тус хотыг худалдааны хот болгон хөгжүүлэхэд гол нөхцөл болсон. Нью-Йорк хот нь Манхаттан, Статэн Арал болон Лонг Арал гэсэн 3 арал дээр байгуулдсан нь газар хомсдоход хүрч байгаагийн зэрэгцээ хүн амын өндөр нягтшралын асуудалтай тулгарч байна. 
 Уур амьсгал 

 Тэмдэглэл 

 Эх сурвалж 

 Цахим холбоос 

 NYC.gov - Нью Йоркийн албан цахим хуудас
 NYCvisit.com - Аялал жуулчлалын албан ёсны цахим хуудас
 NYCityMap - Нью Йорк хотын интерактив газрын зураг - метроны буудал, хаалгатай


Ангилал:АНУ-ын их сургуулийн хот
Ангилал:АНУ-ын урьдын нийслэл
Ангилал:Далайн боомттой суурин
Ангилал:Нью-Йоркийн хот
Ангилал:Саятан хот
Ангилал:Хадсон голын суурин
Ангилал:Хойд Америкийн суурин